 Madaxweyne Cabdullaahi Yusuf waxa uu ka dhamaan waayey dagaaladii Islaamiyiinta oo mArkaas taageero weyn ka helaayey qaar kamid ah beelaha deggan Koonfurta Soomaaliya, waxaana uu xilka iska casiley isaga oo aan dhamaysan muddadii loo dhaariyey xafiiska, Madaxweynihii ku xigey Sheekh Shariif Sheekh Axmed oo wax ka hoggaamin jirey Malayshiyaadkii Dowladdii Baydhabo fadhidey la dirirey, wuxuu xilka hayey muddo ku dhaw afar sano, waxaana uu dagaal la galay isla jaalayaashiisi hore, inkasta oo uu nidaamka Federaalka uu horey u dhaqaajiyey, waxaa laga sheegay in uu yiri waxaan ka soo horjeedey nidaamka Federaalka, waana sababta keentey bilowgii maamulkiisa in ay isugu yeeraan Dowladda Mindimo Qaran, ilaa Baarlamaanku ka horjoogsadey ereyn bixintaas Sheekh Shariif wuxuu sheegaa in uu ku khasbanaadey in uu ku shaqeeyo nidaamka Federaalka ah, waxaana uu dalka ka saarey kumeel-gaarkii muddo loogu yeeri jirey, wuxuu dejiyey dastuur federaal ah oo ay ansixiyeen cod xanbaarayaal Muqdisho la isugu keenay. 